Michel Daleiden

De Michel Daleiden, mam Kënschtlernumm Misch Da Leiden, gebuer 1948 zu Lëtzebuerg, ass e Moler a Serigrafist.

 Biographie 
1968 hat hie seng éischt Galerie-Ausstellung an der Galerie Horn an der Stad Lëtzebuerg. 1969-1970 huet hie Monumental Molerei op der Konschtakademie "La Cambre" zu Bréissel beim Prof. Delahaut studéiert. Tëscht 1970 an 1974 huet hien op der Konschtakademie Düsseldorf studéiert, d'Ofschlossaarbecht war iwwer Polaroidbiller.

Hie krut 1969 den "Prix d'encouragement" vun der IV. Biennale des jeunes zu Esch/Uelzecht an 1971 den 2. Präis op der V. Biennale des jeunes.

1969 huet hie sech ë. a. am Marc Henri Reckinger, dem René Wiroth, dem René Kieffer an der Berthe Lutgen zu der "Arbeitsgruppe Kunst" zesummegeschloss an de Projet "Initiative 69" realiséiert. Dat Joer drop sinn eenzel Leit vun der Arbeitsgruppe getrennte Weeër gaangen an de Michel Daleiden huet zesumme mam J.Weydert, der Berthe Lutgen an dem René Kieffer de GRAP (Groupe de recherche d'art politique) gegrënnt, bei deem e bis 1976 matgeschafft huet. 1972 huet de GRAP am Kader vun der documenta V eng kritesch Broschür zum Theema Realismus publizéiert.

1975 gouf de Michel Daleiden Meeschterschüler vum Prof. Weber. Hien huet 1979 d'"Atelierhaus", zu Düsseldorf matgegrënnt an huet do e Serigraphiesatelier opgebaut. 1989 hat hien  en Atelier an der Konkordiastrooss zu Düsseldorf.

Säi Wierk léisst sech an dës Perioden andeelen: 1980 huet mam Bild Betrieb II eng nei Period vun experimentelle Wierker ugefaangen. 1986 war Sportler den Ufank vun enger neier Period vu Reliefbiller, an 1994 huet mam Bild Airport säi perséinleche Stil ugefaangen. Zanter 2006 schafft de Michel Daleiden mat a verschafft a senge Biller ëmmer méi elektronescht Billermaterial.

 Ausstellungen 
 Gruppenausstellungen (Auswiel) 
 1982: "Aktion Kunst als Sprache" - Kellergalerie vun der Gemeng Düsseldorf
 1983: "Aus freien Stücken" - Halle - Düsseldorf
 1985: "Landesgrafikausstellung" Van-der-Heydt-Museum Wuppertal+ /"Hommage à Bertolt Brecht“ Brechthaus Augsburg+
 1986: "Kunstaktion Wasser" Kunstverein Jülich+: "1. Konschttriennal" Kunstverein Frechen+ / "Südafrika Solidariteitssausstellung" Düsseldorf
 1988: "LABORINTH - Haal" Münsterstr Düsseldorf / "Kulturbahnhof Eller" Düsseldorf / "Brücke der Freundschaft" Konschthaal Vilnius/Litauen+
 1989: "Das junge Rheinland - eine Friedensidee" Gemengemusee Düsseldorf+ / "Der aufrechte Gang – Zum Carl v. Ossietzky Gemengemusee Mülheim/Ruhr+
 1990: "Bilder der Arbeit" Tuchfabrik Trier Bundesanstalt f. Arbeitsschutz Dortmund+/ "DAMAL - Künstler arbeiten an Düsseldorf" Installatiounen an Düsseldorf+ /
 1991: "Raumpuls" Ballhaus Düsseldorf
 1992: "Perspektiven der Arbeit" Landesmuseum Mannheim, Norrköping/Schweden+
 1997: "Auftauchstation: Pool", Wellenbad Düsseldorf
 1998: "20 Joer Konschtverein" KV Jülich+
 2002: "Die zweite Schöpfung" Deutsches Historisches Museum Gropius Bau Berlin+
 2006: "HONIG IST RICHTIG", zu Kunst und Natur, Malkasten Düsseldorf
 2007: "BEST OF", Sammelausstellung vun den Galerieskünstlern, Gal Friedmann-Hahn Berlin
 2010: "Mit allen Sinnen", kleng Biller, Künstlerclub Malkasten, Düsseldorf
 2011: "The Darkest Corners Of The Whitest Cube", Kunsthaus Dresden, Dresden
 2013: "D'force vun de Suen" (Macht des Geldes),Galerie im Turm,Schwalmtal-Amern+,
 2021/22: "Summer of '69", Villa Vauban, zesumme mat der Berthe Lutgen

 Eenzelausstellungen (Auswiel) 
 1987: "Bildwuchs" Gemengemusee Düsseldorf+ / "Viierbild – Noobild" Deltagalerie Düsseldorf
 1989: "Entfernte Kollegen" Mahn- und Gedenkstätte Düsseldorf / "Schätzchen auf Halde" Konschtverein Hattingen
 1992: "Reliefbiller" Konschtverein Jülich
 1993: "Stück Werke" Bildungsinstitut H. Hansen, Lage-Hörste
 1996: "Broch Stecker" Galerie Niepel, Düsseldorf
 1999: "Schnelle Schnitte" Galerie Niepel, Düsseldorf
 2006: "Einblicke Durchblicke Ausblicke" Galerie Friedmann-Hahn, Berlin
 2007: "Das gute Leben? Das gute Leben!" Galerie Claudius, Hamburg
 2012: "Bilder, die fehlten", Galerie Friedmann-Hahn, Berlin
 2013: " Meng E-Molkescht", Künstlerverein Malkasten, Düsseldorf
 2017: "Kuck Hei", Galerie Schlassgoart, Esch/Alzette

 Wierker an ëffentlechem Besëtz 
 Ecole Nationale Supérieure d'Architecture et des Arts Visuels, Bréissel
 Artothek, Düsseldorf
 Gemengemusée, Düsseldorf
 Goethe-Gymnasium, Düsseldorf
 Sammlung Bundesanstalt für Arbeitsschutz, Dortmund

+ mat Katalog

 Um Spaweck 
 Wierker vum Misch Da Leiden op der Websäit vun der Galerie Friedmann-Hahn
 Wierker vum Misch Da Leiden op der Websäit vun der Galerie Claudius
 Websäit vum Misch Da Leiden

Kategorie:Gebuer 1948
Kategorie:Lëtzebuergesch Moler